Document ID: 31995D0289

KOMISSION PÄÄTÖS,
tehty 24 päivänä heinäkuuta 1995,
suu- ja sorkkatautiin liittyvistä tietyistä suojatoimenpiteistä Italiassa tehdyn päätöksen 93/180/EY kumoamisesta tehdyn päätöksen 93/687/EY kumoamisesta (ETA:n kannalta merkityksellinen teksti) (95/289/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa sisämarkkinoiden toteuttamista varten 26 päivänä kesäkuuta 1990 annetun neuvoston direktiivin 90/425/ETY (1), sellaisena kuin se on viimeksi muutettuna direktiivillä 92/118/ETY (2) ja erityisesti sen 10 artiklan 4 kohdan,
ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY (3), sellaisena kuin se on viimeksi muutettuna neuvoston direktiivillä 92/118/ETY, ja erityisesti 9 artiklan 4 kohdan,
sekä katsoo, että
Italiassa vuonna 1993 esiintyneiden suu- ja sorkkatautipesäkkeiden johdosta komissio teki useita tiettyjä suojatoimenpiteitä koskevia päätöksiä,
tautipesäkkeet saatiin valvontaan käyttöön otettujen toimenpiteiden ja Italian viranomaisten toiminnan johdosta,
suu- ja sorkkatautiin liittyvistä tietyistä suojatoimenpiteistä Italiassa ja 17 päivänä joulukuuta 1993 tehdyn päätöksen 93/180/EY kumoamisesta tehdyn komission päätöksen 93/687/EY (4) nojalla pidetään voimassa rajoitukset maatiloille, jotka kasvattavat puhveleita, ja tiettyjen eläinten liikkumisrajoitukset Casertassa mahdollisten laittomien rokotusten johdosta,
kliiniset tutkimukset ja verikokeet ovat osoittaneet, että Casertan maakunnassa olevat eläimet ovat terveitä,
sen vuoksi on tarpeen kumota päätös 93/687/EY, ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Kumotaan komission päätös 93/687/EY.
2 artikla
Jäsenvaltioiden on muutettava kauppaan soveltamiaan toimenpiteitä, jotta ne olisivat tämän päätöksen mukaiset. Komissiolle on tiedotettava siitä välittömästi.
3 artikla
Tämä päätös on osoitettu kaikille jäsenvaltioille.
Tehty Brysselissä 24 päivänä heinäkuuta 1995.

Labels: 3
18
6